Համբուրգի գեղարվեստի և դիզայնի թանգարան

Համբուրգի գեղարվեստի և դիզայնի թանգարան (), գեղարվեստի, կիրառական և դեկորատիվ արվեստի թանգարան Գերմանիայի Համբուրգ քաղաքում։ Այն գտնվում է քաղաքի կենտրոնում՝ Hauptbahnhof-ի (գլխավոր կայարան) հարևանությամբ։

Պատմություն 
Թանգարանը հիմնադրվել է 1874 թվականին` Լոնդոնի Վիկտորիայի և Ալբերտի թանգարանի, Վիեննայի կիրառական արվեստի թանգարանից և Բեռլինի դեկորատիվ արվեստի թանգարանի մոդելով։ 1877 թվականին թանգարանը տեղափոխվել է իր ներկայիս վայր՝ 1873-1975 թվականներին կառուցված Շտայնտորպլացում գտնվող շենքը։

1919-1933 թվականներին տնօրեն Մաքս Սաուերլանդտի ղեկավարությամբ թանգարանը ձեռք է բերել Էքսպրեսիոնիստական ստեղծագործությունների մեծ հավաքածու։ 1933 թվականից հետո, ընդդեմ «դեգեներատիվ արվեստի» նացիստական արշավը հանգեցրեց բազմաթիվ ժամանակակից ստեղծագործությունների կորստի, ինչպես նաև Սաուերլանդտի պարտադրված հեռացմանը։ Շենքը մասամբ ավերվել է Երկրորդ համաշխարհային պատերազմի ժամանակ՝ 1943 թվականին, վերակառուցումն ավարտվել է 1959 թվականին։
Հարոլդ Հարտոգը նախագծել է կենտրոնական առանցքը։

Հավաքածուներ 

Թանգարանի հավաքածուներ՝

 Պատմական ստեղնաշարային գործիքներ՝ կլավեսիններ, սպինետներ, վերջինելներ, կլավիկորդներ, մուրճիկներով դաշնամուրներ և քառակուսի դաշնամուրներ։
 Հախճապակի և ճենապակի՝ ներկայացված են  17-րդ և 18-րդ դարերի ճենապակու հիմնական արտադրողների մեծ մասը։

 Իսլամ` հավաքածուի առանցքն է կազմում Ուզբեկստանի Բուխարա քաղաքում գտնվող Բույան Կուլի Չանի (1348-1368) դամբարանների 71 կղմինդրային բեկորների հավաքածուն։ Իսլամական բաժինը ներառում է նաև խեցեղեն, գորգեր և գրքեր։
 16-րդ դարի գորգ Լյուն աբբայության կողմից, ցուցադրվում է տարին միայն մեկ անգամ՝ Զատկի և Պենտեկոսի միջև ընկած ժամանակահատվածում մի քանի օր։
 Կահույք` Անրի Վան դե Վելդեի և Պոլ Գոգենի կողմից։
 Ճապոնական թեյի տունը և ուղեկցող արարողություն։
 Արտ նուեվո՝ մոդեռն կահույքի և ցուցանմուշների ամբողջություն, «Փարիզյան սենյակ», որի մեծ մասը ձեռք է բերել 1900 թվականին Փարիզում կայացած համաշխարհային տոնավաճառում, այդ թվում՝ 1907 թվականի երկու մեծ սպիտակ քանդակները, աղջիկների հախճապակե քանդակներ և Օտտո Էկմանի «Կարապի գորգը» (1897)։
 Ժամանակակից, 1914-1945 թթ.՝ էքսպրեսիոնիստական աշխատանքներ, այդ թվում՝ Ռիչարդ Հայցմանի կերտած կենդանիների քանդակներ, Էրնստ Հեքելի թխկենուց պատրաստված կնոջ քանդակ, Կարլ Շմիդտ-Ռոտլուֆի և Էվալդ Մատարեի աշխատանքներից, ինչպես նաև բաուհաուզ ոճով առօրյա առարկաներ։
 Այլ հավաքածուներում ընդգրկված են բարոկկո ֆիգուրներ, առարկաներ Հեռավոր Արևելքից, դիզայներական գործեր, գրքերի պատկերազարդումներ, գրաֆիկական արվեստ, լուսանկարներ, անտիկ իրեր, խեցեղեն, զենքեր և արձաններ։

Գրականություն 
 Prestel-Museumsführer Museum für Kunst und Gewerbe Hamburg. Prestel, Munich, 2000. ISBN 3-7913-2206-0. (գերմաներեն)

Ծանոթագրություններ

Արտաքին հղումներ 
 Կայքէջ

Համբուրգի թանգարաններ
1874 հիմնադրումներ
1874 հիմնադրված թանգարաններ
Հին Հունաստանի թանգարաններ
Ժամանակակից արվեստի թանգարաններ